Ferielejre og Stjernestunder

Ferielejre

Blå Kors har tradition for at afholde lejre i skolernes sommer- og juleferier. Lejrene henvender sig til børn og unge op til 18 år fra hjem med sociale udfordringer.

Målet med lejrene er at give børn en sjov og omsorgsfuld oplevelse i fællesskab med andre børn.

Lejrene arrangeres og afholdes af unge frivillige, som har et særligt overskud til at give forståelse til børnene og samtidig kan rumme børnene i hver deres udfordringer.

Lejrfrivillige bliver trænet til opgaven gennem undervisning, vejledning og sparring fra lejransvarlige ansatte i Blå Kors.

Børn og unge kan henvises til lejrene gennem kommunale sagsbehandlere eller gennem privat netværk. Forældre kan på eget initiativ henvende sig vedrørende en lejrplads til et barn eller en ung.

Stjernestunder

Ligesom ferielejre henvender stjernestunder sig til børn fra hjem med sociale udfordringer. En stjernestund er en lørdag i måneden, hvor frivillige giver børn gode oplevelser ved arrangementer eller udflugter.

Foruden gode oplevelser og fællesskab har Stjernestunder det mål, at børnene får mulighed for at skabe relationer til hinanden ved, at de kan mødes kontinuerligt gennem året. Samtidig er stjernestunder en mulighed for, at børnene hele tiden har et engagement at glæde sig til i overskuelig fremtid.

Værdigrundlag

Ferielajrene har sit udgangspunkt i Blå Kors´ diakonale grundlag <https://www.blaakors.dk/sites/blaakors.dk/files/2020-03/diakoni_og_menneskesyn.pdf>